Ֆրանսիայի իրավապահները վեց հոգուց կազմված մի խումբ են ձերբակալել, որի անդամները հարձակում էին ծրագրում երկրի նախագահ Էմանուել Մակրոնի դեմ: Այս մասին ֆրանսիական լրատվամիջոցներին տեղեկացրել են հետաքննությանը մոտ կանգնած աղբյուրները: Այս տեղեկությունների համաձայն, ձերբակալությունները իրականացվել էին Իզեր, Մոզել և Իլ-ի-Վիլեն շրջաններում Ֆրանսիայի ներքին անվտանգության գլխավոր վարչության կողմից իրականացված միաժամանակյա գործողության ընթացքում: Ծրագրվող դավադրությունը ֆրանսիացի իրավապահները «բռնարարք իրականացնելու վատ կազմակերպված փորձ» են որակել: Ֆրանսիական BFM TV հեռուստակայանի տվյալներով, ձերբակալվածները ծայրահեղ աջ հայացքների տեր են: Անկախ աղբյուրները առայժմ այս տեղեկատվությունը չեն հաստատում: